CELEX: 62010CA0492
Language: sk
Date: 2011-12-01 00:00:00
Title: Vec C-492/10: Rozsudok Súdneho dvora (prvá komora) z  1. decembra 2011 (návrh na začatie prejudiciálneho konania, ktorý podal Unabhängiger Finanzsenat, Außenstelle Linz — Rakúsko) — Immobilien Linz GmbH & Co KG/Finanzamt Freistadt Rohrbach Urfahr (Dane — Smernica 69/335/EHS — Nepriame dane — Tvorba a zvýšenie základného imania — Článok 4 ods. 2 písm. b) — Transakcie podliehajúce kapitálovej dani — Zvýšenie podnikového kapitálu — Plnenie uskutočnené spoločníkom — Prevzatie strát na základe záväzku, ktorý predchádzal ich vzniku)

4.2.2012   
            
            
               SK
            
            
               Úradný vestník Európskej únie
            
            
               C 32/11
            
         Rozsudok Súdneho dvora (prvá komora) z 1. decembra 2011 (návrh na začatie prejudiciálneho konania, ktorý podal Unabhängiger Finanzsenat, Außenstelle Linz — Rakúsko) — Immobilien Linz GmbH & Co KG/Finanzamt Freistadt Rohrbach Urfahr
   (Vec C-492/10) (1)
   
   (Dane - Smernica 69/335/EHS - Nepriame dane - Tvorba a zvýšenie základného imania - Článok 4 ods. 2 písm. b) - Transakcie podliehajúce kapitálovej dani - Zvýšenie podnikového kapitálu - Plnenie uskutočnené spoločníkom - Prevzatie strát na základe záväzku, ktorý predchádzal ich vzniku)
   2012/C 32/18
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Unabhängiger Finanzsenat, Außenstelle Linz
   
      Účastníci konania pred vnútroštátnym súdom
   
   
      Žalobkyňa: Immobilien Linz GmbH & Co KG
   
      Žalovaný: Finanzamt Freistadt Rohrbach Urfahr
   
      Predmet veci
   
   Návrh na začatie prejudiciálneho konania — Unabhängiger Finanzsenat, Auβenstelle Linz — Výklad článku 4 ods. 2 písm. b) smernice Rady 69/335/EHS zo 17. júla 1969 o nepriamych daniach z tvorby a navyšovania základného imania (Ú. v. ES L 249, s. 25; Mim. vyd. 09/001, s. 11) — Transakcie podliehajúce kapitálovej dani — Zvýšenie podnikového kapitálu kapitálovej spoločnosti — Prípadné zvýšenie tohto podnikového kapitálu prevzatím strát kapitálovej spoločnosti verejnoprávnym subjektom, ktorý je jediným spoločníkom v takej spoločnosti
   
      Výrok rozsudku
   
   Článok 4 ods. 2 písm. b) smernice Rady 69/335/EHS zo 17. júla 1969 o nepriamych daniach z tvorby a navyšovania základného imania, zmenenej a doplnenej smernicou Rady 85/303/EHS z 10. júna 1985, sa má vykladať v tom zmysle, že prevzatie strát spoločnosti spoločníkom v rámci plnenia jeho záväzku prijatého pred vznikom týchto strát výlučne na účely zabezpečenia pokrytia budúcich strát tejto spoločnosti nezvyšuje podnikový kapitál tejto spoločnosti.
   
      (1)  Ú. v. EÚ C 13, 15.1.2011.